CELEX: 31986R3591
Language: el
Date: 1986-11-26 00:00:00
Title: Κανονισμός (ΕΟΚ) αριθ. 3591/86 της Επιτροπής της 26ης Νοεμβρίου 1986 για την τροποποίηση του κανονισμού (ΕΟΚ) αριθ. 3359/86 που αφορά τις ποσότητες κρεάτων βοοειδών υψηλής ποιότητας που μπορούν να εισαχθούν από τις Ηνωμένες Πολιτείες της Αμερικής και τον Καναδά στα πλαίσια του καθεστώτος που προβλέπεται από τον κανονισμό (ΕΟΚ) αριθ. 3655/85

Avis juridique important

|

31986R3591

Κανονισμός (ΕΟΚ) αριθ. 3591/86 της Επιτροπής της 26ης Νοεμβρίου 1986 για την τροποποίηση του κανονισμού (ΕΟΚ) αριθ. 3359/86 που αφορά τις ποσότητες κρεάτων βοοειδών υψηλής ποιότητας που μπορούν να εισαχθούν από τις Ηνωμένες Πολιτείες της Αμερικής και τον Καναδά στα πλαίσια του καθεστώτος που προβλέπεται από τον κανονισμό (ΕΟΚ) αριθ. 3655/85  

Επίσημη Εφημερίδα αριθ. L 334 της 27/11/1986 σ. 0018

***** ΚΑΝΟΝΙΣΜΟΣ (ΕΟΚ) αριθ. 3591/86 ΤΗΣ ΕΠΙΤΡΟΠΗΣ  της 26ης Νοεμβρίου 1986  για την τροποποίηση του κανονισμού (ΕΟΚ) αριθ. 3359/86 που αφορά τις ποσότητες κρεάτων βοοειδών υψηλής ποιότητας που μπορούν να εισαχθούν από τις Ηνωμένες Πολιτείες της Αμερικής και τον Καναδά στα πλαίσια του καθεστώτος που προβλέπεται από τον κανονισμό (ΕΟΚ) αριθ. 3655/85  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3583/85 του Συμβουλίου της 17ης Δεκεμβρίου 1985 για άνοιγμα κοινοτικής δασμολογικής ποσόστωσης για τα κρέατα βοοειδών υψηλής ποιότητας, νωπά, διατηρημένα με απλή ψύξη ή κατεψυγμένα, των διακρίσεων 02.01 Α ΙΙ α) και 02.01 Α ΙΙ β) του κοινού δασμολογίου για το έτος 1986 (1), και ιδίως το άρθρο 2,  Εκτιμώντας:  ότι ο κανονισμός (ΕΟΚ) αριθ. 3359/86 της Επιτροπής (2) έχει προβλέψει ότι είναι δυνατό να υποβληθούν αιτήσεις χορήγησης πιστοποιητικού για συνολική ποσότητα 4 000 τόνων κρεάτων βοοειδών που προέρχονται και κατάγονται από τις Ηνωμένες Πολιτείες Αμερικής και τον Καναδά στα πλαίσια της εν λόγω ποσόστωσης· ότι είναι σωστό να προβλεφθεί, λόγω των αναγκαίων προθεσμιών για τις εισαγωγές των σχετικών ποσοτήτων, ότι τα προϊόντα για τα οποία εκδίδεται ένα πιστοποιητικό γνησιότητας στην τρίτη χώρα κατά το 1980, είναι δυνατό να εισαχθούν μέχρι τις 28 Φεβρουαρίου 1987·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ακόλουθο άρθρο 1α προστίθεται στον κανονισμό (ΕΟΚ) αριθ. 3359/86:  «Άρθρο 1α  Κατά παρέκκλιση από το άρθρο 3 παράγραφος 1 τρίτο εδάφιο του κανονισμού (ΕΟΚ) αριθ. 3655/85, το πιστοποιητικό γνησιότητας, που εκδίδεται κατά τη διάρκεια του έτους 1986 για τα προϊόντα που αναφέρονται στο άρθρο 1, μπορεί να υποβληθεί μέχρι τις 28 Φεβρουαρίου 1987.  Όσον αφορά τα πιστοποιητικά γνησιότητας που χρησιμοποιούνται σύμφωνα με το πρώτο εδάφιο, η ανακοίνωση που αναφέρεται στο άρθρο 6 του κανονισμού (ΕΟΚ) αριθ. 3655/85 περιλαμβάνει επίσης το έτος έκδοσης του πιστοποιητικού γνησιότητας.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 26 Νοεμβρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 343 της 20. 12. 1985, σ. 8.  (2) ΕΕ αριθ. L 306 της 1. 11. 1986, σ. 95.